**სიღნაღის მუნიციპალიტეტის მერის ანგარიში**

**2020 წელი**

მოგესალმებით,

ჯანმრთელობას გისურვებთ ყველას.

მინდა ჩემი გამოსვლა დავიწყო მადლობით თითოეული ჩვენი მოქალაქის, თანამშრომლის, მედიკოსის, ეპიდემიოლეგის, სამართალდამცველის, კერძო თუ საჯარო სექტორის წარმომადგენლების და ზოგადად ყველა იმ ადამიანის მიმართ, ვინც ქვეყანაში არსებული პანდემიის პირობებში ჩვენ გვერდში არიან და მაღალი პასუხისმგებლობით ეკიდებიან ყველა იმ საკითხს, რაც ჩვენი საზოგადოების უსაფრთხოებისთვისაა საჭირო.

ახალი ,კორონა ვირუსი“გლობალური გამოწვევაა მსოფლიოსთვის , ეს არ არის მხოლოდ ჯანმრთელობის კრიზისი, სწორედ ამიტომ,პანდემიის პირველივე დღეებიდან, სახელმწიფო უწყებებისა და ბიზნესის სექტორის  მხარდაჭერით ქვეყანამ შეძლო საკუთრი ხალხის დახმარება როგორც სხვადასხვა საგრანტო პროგრამის , ასევე სახელმწიფოს სერვისების მეშვეობით.

შეიქმნა სპეციალური ფონდი, სადაც საჯარო მოხელეებმა, კერძო სექტორის წარმომადგენლებმა და ჩვენმა მოქალაქეებმა თავისი წვლილი შეიტანეს კორონავირუსისწინააღმდეგბრძოლაში. მათი დახმარებით ფონდში საკმაოდსოლიდურითანხა შეგროვდა.

როგორც ყველამ ვიცით, 26 თებერვალს ქვეყანას ჰყავდა პირველი ინფიცირებული, 21 მარტს კი საგანგებო მდგომარეობა გამოცხადდა.

ხელისუფლებამ დასაწყისშივე ორი ძირითადი მიმართულებით დაიწყო მუშაობა - მოქალაქეების ჯანმრთელობა და საქართველოს ეკონომიკის გადარჩენა.

მოქალაქეებს სამი თვის განმავლობაში სახელწიფომ გაუწია დახმარება კომუნალური გადასახადების - წყლის, დასუფთავებისა და ელექტროენერგიის დაფარვაში. სუბსიდია გამოიყო ბუნებრივი აირის გადასახადისთვის.

სახელმწიფოს დახმარებით, მოქალაქეებს სესხის მომსახურება 3 თვით გადაუვადდათ, რაც ფიზიკური პირებისთვის უაღრესად მნიშვნელოვანი იყო მაშინ, როდესაც მათ შემოსავლის წყარო დაკარგეს.

აღსანიშნია, რომ ყველაზე მეტად ტურისტული ბიზნესი დაზარალდა, ეს, თავისთვად, ჩვენი მუნიციპალიტეტისთვისაც დარტყმა იყო, თუმცა მინდა აღვნიშნო, რომ არ დაგვრჩენია არცერთი სფერო, რომელსაც თუნდაც ონლაინ სივრცეში გადასვლის გამო, ჩვენი ყურადღება მოაკლდა.

მუნიციპალიტეტში არ შეჩერებულა ინფრასტრუქტურული პროექტები, სოციალური თუ სხვა სახის დახმარებები, მეტიც სახელმწიფოს, ,,წითელი ჯვარს“, კერძო სექტორსა და ფიზიკურ პირებს საერთო ხედვა გაუჩნდა საკუთრი მოქალაქეების მდგომარეობის გაუმჯობესების გზების დასასახად, რა თქმა უნდა, ის, რაც გაკეთდა, არსებული სიტუაციის გათვალისწინებით, არის მინიმუმი, რაც ყველას კარგად გვესმის,თუმცა მიუხედავად შეზღუდული რესურსისა, ვეცადეთ ჩვენი მუნიციპალიტეტის სოციალური ფენების მაქსიმალური რაოდენობა მოგვეცვა .

ასევე მინდა აღვნიშნო, რომ მუნიციპალიტეტის მერია მთავრობის საკოორდინაციო საბჭოსა და ეპიდემიოლოგების რეკომენდაციების შესაბამისად, ნაწილობრივ გადავიდა დისტანციური მუშაობის რეჟიმზე, თუმცა, შექმნილი მდგომარეობიდან გამომდინარე, კარანტინის პირობებშიც კი, ძირითადი სამსახურები ჩვეულებისამებრ ადგილზე აგრძელებდნენ საქმიანობას.

მუნიციპალიტეტში პანდემიის დაწყებისთანავე მერის პირველი მოადგილის მეთურობით, სამსახურის ხელმძღვანელი პირებისა და ადმინისტრაციული სამსახურის თანამშრომლებისგან შეიქმნა ჯგუფი, რომელიც ოცდაოთხსაათიან მუშაობის გრაფიკზე გადავიდა. ამოქმედდა ცხელი ხაზი . აღსანიშნავია, რომ მარტო ერთი კვირის მანძილზე, ცხელი ხაზის ნომერზე დაფიქსირდა 2700 ზარზე მეტი. თითოეული ადრესატის ინდივიდუალური მოთხოვნა შესწავლილი და დაკმაყოფილებული იყო. გადაუჭარბებლად შემიძლია ვთქვა, რომ არც ერთი ადრესატი დარჩენილა უყურადღებოდ და დახმარების გარეშე. ცალკე სათქმელია ადმინისტრაციულ ერთეულებში მერის წარმომადგენლების თავდაუზოგავი შრომა. ფაქტობრივად, რეგულაციების დაცვაზე კონტროლი, მოქალაქეთა დახმარება-მათთვის სურსათის, მედიკამენტების თუ სხვა საჭირო ნივთების მიტანა, გადაადგილება და ასე შემდეგ., წარმომადგენლების მეშვეობით ხდებოდა. ასევე ჩართულები იყვნენ იურიდიული სამსახურისა და სამხედრო აღრიცხვისა და მობილიზაციის სამსახურის თანამშრომლები, რომლებიც კერძო სექტორსაც ეხმარებოდნენ დაწესებული რეგულაციების დაცვაში.

არსებული გამოწვევებისა და მოსახლეობის მოთხოვნის შესაბამისად

გაძლიერდა მერიაში არსებული, ,ქალთა ოთახის“ სერვისები. აღნიშნული სივრცე გამოყენებული იყო სოფლის მეურნეობაში დასაქმებული პირებისთვის პროდუქციის რეალიზების მიზნით კარანტინის პირობებში გადაადგილებისთვის საშვის მისაცემად .მერის თანაშემწე ამ პერიოდში, მომსახურებას და კონსულტაციებს უწევდა მთავრობის ანტიკრიზისული გეგმის მიხედვით 0-დან 17 წლამდებავშვთა 200 ლარიანი დახმარების მისაღებად რეგისტრაციის მსურველ მოქალაქეებს.

მანვე ტექნიკური და საინფორმაციო მომსახურება გაუწია დაინტერესებულ

პირებს ,,აწარმოე საქართველოში“ საგრანტო პროექტის შესახებ. ჩვენი დახმარებით 8 ადამიანმა დაარეგისტრირა თავისი ბიზნესიდეა, უფრო დიდმა

ნაწილმა მიიღო სატელეფონო კონსულტაცია პროექტის შესახებ.

ყოველივე ეს მუნიციპალიტეტის ზოგადი სურათია პანდემიიდან დღემდე. ახლა კი გაგაცნობთ საანგარიშო პერიოდში მერიის სტრუქტურული ერთეულებისა და საზოგადოებრივი ჯანდაცვის მიერ შესრულებულ სამუშაოებს.

სიღნაღის მუნიციპალიტეტის საზოგადოებრივი ჯანმრთელობის დაცვის ცენტრი

**ვიდრე ჯანდაცვის ცენტრის ანგარიშზე გადავალ მოკლედ გაგაცნობთ მუნიციპალიტეტში არსებულ ეპიდ-სიტუაციას. ამ ეტაპზე გვაქვს კოვიდის სულ 48**

**დადასტურებული შემთხვევა, აქედან 21 უკვე გამოჯანმრთელდა, 14 პაციენტი ბინაზე, ხოლო 12 ინფიცირებული სტაციონარში გადის მკურნალობას.**

**ახლა კი გაგაცნობთ, აღნიშნული სამსახურის მიერ შესრულებულ სამუშაოს:**

 ჯანდაცვის მსოფლიო ორგანიზაციის მიერ, კორონა ვირუსის ეპიდემიად (შემდგომში პანდემია) გამოცხადების შემდეგ, საქართველომ, დაიწყო კორონა ვირუსის პრევენციისათვის შესაბამისი ღონისძიებების გატარება მისი თავიდან აცილების მიზნით. შესაბამისად, გარკვეული ღონისძიებების იმპლემენტაცია ხდება როგორც რეგიონულ, ასევე, რაიონულ დონეზე, რაც გამოიხატება შემდეგში :

 დაიწყო საინფორმაციო კამპანია. რაც გულისხმობს,სიღნაღის მუნიციპალიტეტში, არაქართველი მოსახლეობის ინფორმირებას ახალ კორონა ვირუსის სიმპტომებთან დაკავშირებით.

ამავდროულად, დაიწყო საზღვარგარეთიდან დაბრუნებული პირების თვითიზოლაციაში გადაყვანა, მათი საცხოვრებელი ადგილის მიხედვით . შემდეგ კი შემოწმება მათი საცხოვრებელი სახლების ეპიდემიოლოგების მიერ, (14 დღის განმავლობაში ყოველდღიურ შემოწმებას სატელეფონო ფორმატით და კვირაში ერთხელ დაუგეგმავ ვიზიტს საცხოვრებელ მისამართზე), სიღნაღის საზოგადოებრივი ჯანდაცვის ცენტრი, თვითიზოლაციაში მყოფი პირების შემოწმებას ადგილობრივ პოლიციასთან ერთად უზრუნველყოფდა ყოველდღიურად და ადგილზევე ხდებოდა მათი თერმო სკრინინგი და თვითიზოლაციის წესების დაცვის შემოწმება. თვითიზოლაციაში მყოფი პირების მიერ, თვითიზოლაციის წესების დარღვევის აღმოჩენის შემთხვევაში, „საგანგებო სიტუაციების მართვის სამსახურთან“ შეთანხმებით ხდებოდა მათი საკარანტინე სივრცეში გადაყვანა.

დაიწყო ყველა იურიდიული პირისათვის ბუკლეტებისა და ფლაერების გადაცემა და მათი საქმიანობისათვის შესაბამისი, სპეციფიური რეკომენდაციების გაცნობა

ასევე ყველა ფიზიკური პირისათვის რეკომენდაცის მიცემა , რათა საეჭვო სიმპტომების აღმოჩენის შემთხვევაში, სწრაფად მომხდარიყო მათი გადაყვანა/გამოკვლევა სამედიცინო დაწესებულებაში.

პირი, რომელიც ჩაითვლება უკვე კორონა ვირუსზე დადასტურებულ შემთხვევად და ფიქსირდება, რომ აღნიშნული პიროვნება იმყოფებოდა სიღნაღის მუნიციპალიტეტში, „ა(ა)იპ. სინღნაღს საზოგადოებრივი ჯანმრთელობის ცენტრის“ ეპიდემიოლოგების მიერ, დროულად ხდება აღნიშნული პიროვნების კონტქტების მოძიება და შესაბამისად, მოძიებული კონტაქტების თვითიზოლაციაში გადაყვანა. შემდგომ, მათი მონიტორინგი 14 დღის განმავლობაში.

 აქტიურად მიმდინერეობდა სხვა ქვეყნიდან შემოსული სატვირთო მანქანის მძღოლების მოძიება და მათი ყოველდღიური მონიტორინგი, მათთვის ნიმუშების აღება და ტრანსპორტირება.

ასევე რეგულარულად ხდება სასწრაფო სამედიცინო დახმარების პერსონალი, სხვა სამედიცინო დაწესებულებების პერსონალი , მოხუცთა თავშესაფრის ბენეფიციარებისა ,შეზღუდული შესაძლებლობის მქონე (შშმ) პირების , მძღოლების , მინდობით აღზრდაში მყოფი ბავშვების და პერსონალის , იუსტიციისა და შსს პირების ნიმუშების აღება ( PCR კვლევისთვის ცხვირ- ხახიდან ნაცხის აღება) კორონა ვირუსზე,

( რაც გულისხმობს, მათთვის ნიმუშების აღებას ორ კვირაში ერთხელ.) და ტრანსპორტირებას. დღეის მდგომარეობით ღებულია სულ - 2 617 ნიმუში აქედან - 5 დადებითი შემთხვევა. გამოჯანმრთელებული - 2 ადამიანი .

 პანდემიის მიუხედავად შეუფერხებლად მიმდინარეობს ,,იმუნიზაციის სახელმწიფო პროგრამის ფარგლებში“ სამედ. დაწესებულებების( საექიმო უბნების) ასაცრელი მასალით და ანტირაბიული ვაქცინით მომარაგება და საექიმო უბნების მონიტორინგი. ,,მალარიის სახ. პროგრამის ფარგლებში ,, სისხლის სქელი წვეთის და ნაცხის სკრინინგული კვლევა. განსაკუთრებით საშიში ინფექციების ( ტუბერკულოზი, ჩუტყვავილა , ბრუცელოზი , წითელა, ნაწლავული ინფექციები) ჰელმინთებზე კვლევა და შესაბამის ღონისძიებებს.ასევე ,,C,, ჰეპატიტზე სკრინინგდადებით პირთამოიძიება/კონფირმირებისადამკურნალობაშიჩართვისხელშეწყობა.

მიმდინარეობს ,,C,, - ჰეპატიტზე აივ შიდსზე და ტუბერკულოზზე უფასო სკრინინგული კვლევა და ტესტების გადაცემა საექიმო უბნებისთვის.

ზაფხულის სეზონის განმავლობაში - პირეტროიდ სოლფაკ WP10 ით , დამუშავდა საცხოვრებელი და არასაცხოვრებელი ადგილები. ( სულ 40 000 კვ.მ )

**სოციალური სამსახური**

 თავისთვად ცხადია, სოციალური სამსახური ნებისმიერ დროს უაღრესად დატვირთული და მნიშვნელოვანი სამსახურია, რაც, პანდემიის დროს უფრო ნათელი გახდა. სოციალური სამსახური მერის წარმომადგენლებთნ ერთად ზრუნავდა მოსახლეობაზე, მათთვის სასურსათო კალათების მიწოდებაზე, ასევე, სკოლამდელი სააღმზრდელო დაწესებულების აღსაზრდელებისთვის სურსათის მიწოდებაზე.

სიღნაღის მუნიციპალიტეტის ტერიტორიაზე, კერძოდ: ქ. სიღნაღისა და წნორის უპოვართა და უშოვართა სასადილოში 2020 წლის პირველ და მეორე კვარტალში ირიცხებოდა 187 ბენეფიციარი ძირითადი სიით, 9-რეზერვში. სოც.იალურ სამსახურში შემოსულია 1662 განცხადება ერთჯერადი დახმარების შესახებ. აქედან დაკმაყოფილებულია 1580, რომელზეც გაიცა 407702,12 ლარი,(ამ თანხაში არ შედის დიალეზის პროგრმით დაკმაყ), ასევე დიალეზის პროგრამით მოსარგებლე მოქალაქეების (30 განცხ) განცხადებები, რომელზეც გაიცა 18720 ლარი, 82 განცხადება ჩამოიწერა სხვადასხვა მიზეზების გამო.

 მუხლობრივად განაწილდა შემდეგნაირად: ავადმყოფთა სოც. დაცვა- ადმინისტრაციული დაპირების თანახმად გასაცემმა თანხამშეადგინა 228757,12ლარი(459-განცხადება), ხოლო დიალეზის პროგრამით მოსარგებლე მოქალაქეებზე გასაცემმა თანხამ 18720ლარი (30 მოქალაქე), ლტოლვილთა და იძულებით გადაადგილებულ პირთა სოც. დახმარება 1500 ლარი (15 განცხადება), შშმ პირთა სოც.დაცვა 44300 ლარი (381 განცხადება), ოჯახებისა და ბავშვების სოციალური დაცვა 14700 ლარი (147 განცხადება), სხვა სოციალური ხარჯებიდან-63790 ლარი (450 განცხადება),ომისა და სამხედრო ძალების ვეტერანთა სოციალური დაცვის მუხლიდან10450 ლარი(70 განცხადება), მარტოხელა და მარჩენალდაკარგული ოჯახების სოციალური დაცვის მუხლიდან 3480 ლარი (30 განცხადება),ხანძრებისა და სტიქიური მოვლენებით საცხოვრებელ ოჯახებზე მიყენებული ზარალისთვის დახმარება 29700 ლარი (15 განცხადება), ობოლი და მრავალშვილიანი ოჯახებიდან სტუდენტთა დაფინანსების მუხლიდან \_10125 ლარი (9 განცხადება), ვეტერანთა სარიტუალო მომსახურეობა-500ლარი (2-მოქალაქე), 100 წლის უხუცესების სოც.დაცვის მუხლიდან-400 ლარი (2 მოქალაქე).

2020 წლის იანვარში, ასოციაცია „საქართველოს ქალები მშვიდობისა და სიცოცხლისათვის“ ორგანიზებითა და ადგილობრივი თვითმმართველობის ჯანმრთელობის დაცვისა და სოციალური სამსახურის ხელშეწყობით, 13 შეზღუდული შესაძლებლობის მქონე პირს გადაეცა ეტლი.

2020 წლის 20 თებერვალს სიღნაღის მუნიციპალიტეტის მერიისა და კლინიკა ,,ვივამედის’’ ორგანიზებით ჩატარდა საქველმოქმედო აქცია, რომელშიც 30 სოციალურად დაუცველ მოქალაქეს გაეწია უფასო სამედიცინო გამოკვლევები და სტაციონალურ მკურნალობა.

 2020 წ. 7 მარტს, დედის დღესთან დაკავშირებით მუნიციპალიტეტში მცხოვრებ 67 მრავალშვილიან დედას 100 ლარი, ხოლო 85 მარტოხელა მშობელსადა მარჩენალდაკარგულ ოჯახებს სამახსოვრო საჩუქრები გადაეცა.

2020 წლის მარტში კორონავირუსთან დაკავშირებით ჩატარებულ აქციის ფარგლებში სიღნაღის მუნიციპალიტეტის მერიის ადგილობრივი ბიუჯეტიდან მრავალშვილიან, მარტოხელა და მარჩენალდაკარგულ ოჯახებს (სულ-160 ოჯახი), გადაეცა პირველადი მოხმარების პროდუქტები, ხოლო აპრილში მარტოხელა პენსიონერებსა და სოციალურად შეჭირვებულ ოჯახებს (სულ-500 ოჯახი), გადაეცა პირველადი მოხმარების პროდუქტები., რაზეც მთლიანად დაიხარჯა 27014.25 ლარი.

საფინანსო-საბიუჯეტო სამსახური

სანამ შემდეგ სამსახურებზე გადავალთ, მუნიციპალიტეტის ბიუჯეტის შესახებაც მოგახსენებთ

სიღნაღის მუნიციპალიტეტის 2020 წლის ადგილობრივი ბიუჯეტის 9 თვის შემოსავლების გეგმა შეადგენს 11541.0 ათას ლარს, საიდანაც ქონების გადასახადი შეადგენს 2420,4 ათას ლარს, სხვა შემოსავლები - 296,3 ათას ლარს, დღგ \_ 2994,2 ათას ლარს, მიზნობრივი ტრანსფერი 150.0 ათას ლარს. 2020 წლის ბიუჯეტის შემოსულობების 9 თვის გეგმა შეადგენს 12067.9 ათას ლარს, ფაქტიურმა შემოსულობამ 9 თვეში შეადგინა 10223.9 ათასი ლარი, გეგმის 84.7 %.

ადგილობრივი შემოსავლების ძირითადი ნაწილი მოდის მიწის ქონების გადასახადის სახით, 9 თვის გეგმა შეადგენს 1586,4 ათას ლარს, ფაქტიურად შემოსულია 180,4 ათასი ლარი,დანარჩენი გადასახადები მოდის საწარმოთა ქონებაზე, ბანკის %, ჯარიმა-საურავებზე, პრივატიზებასა და სხვადასხვა მოსაკრებელზე.

რაც შეეხება ბიუჯეტის ხარჯვით ნაწილს, შრომის ანაზღაურების მუხლი 2020 წელს 9 თვის გეგმით გათვალისწინებულია 1258,5 ათასი ლარი. ფაქტიურად 9 თვეში გახარჯულია 1214,7 ათასი ლარი. შტატგარეშე თანამშრომლების ანაზღაურება დაგეგმილია 74,0 ათასი ლარით. ფაქტიურად 9 თვეში გაიხარჯა 72,6 ათასი ლარი. მნიშვნელოვანი ნაწილი იხარჯებაა(ა).ი.პ.ი- ების სუბსიდიაზე. 2020 წელს დაგეგმილია 3365,9 ათასილარი, ფაქტიურად, 9 თვეში გაიხარჯა 2702,9 ათასი ლარი. სოციალური უზრუნველყოფის ხარჯები დაგეგმილია 401,8 ათასილარით, ფაქტიურად, 9 თვეში გაიხარჯა 307,4 ათასი ლარი.

* ინფრასტრუქტურის მშენებლობის, რეაბილიტაციის და ექსპლოატაციის ხარჯები დაგეგმილია 10892,4 ათასი ლარით, ფაქტიურად 9 თვეში გაიხარჯა 5590,7 ათასი ლარი, გეგმის 51,3%.
* 2020 წლის ბიუჯეტში პრიორიტეტი მიენიჭა ინფრასტრუქტურულ პროექტებს, მათ შორის გზების, წყლების და ჭაბურღილების მოწყობა-რეაბილიტაციას და სხვა მოსახლეობისთვის მნიშვნელოვან საკითხებს.

მოსახლეობა ყოველთვის დიდ ინტერესს იჩენს თავის სოფელსა თუ ქალაქში რა ინფრასტრუქტურული პროექტები ხორციელდება. ქვემოთ წარმოგიდგენთ რა სამუშაოები შესრულდა 2020 წლის განამვლობაში.

 ინფრასტრუქტურის, სივრცითი მოწყობის, არქიტექტურის, მშენებლობისა და ძეგლთა დაცვის სამსახურის მიერ საანგარიშო პერიოდში მიმდინარეობდა ადგილობრივი და ცენტრალური ბიუჯეტით განსახორციელებელი პროექტების დაგეგმვა, მომზადება, შესყიდული პროექტების ექპერტიზაზე გაგზავნა და შემდგომ მათი რეგიონალური განვითარების და ინფრასტრუქტურის სამინისტროში გადაგზავნა დაფინანსების მოსაპოვებლად, ასევე მიმდინარე სამშენებლო სამუშაოებზე მონიტორინგის განხორციელება.

 სივრცითი მოწყობის, არქიტექტურისა და ძეგლთა დაცვის განყოფილებას 2020 წლის 30 სექტემბრის ჩათვლით გაცემული აქვს:

 1. მშენებლობის ნებართვა-30, სამშენებლო ფართი 9597.446 მ²

2. მშენებლობა დამთავრებული ობიექტის ექსპლუატაციაში მიღება - 18, ფართით 3764.54 მ²

 მშენებლობის ნებართვებიდან შემოსულმა მოსაკრებელმა შეადგინა - 14175 ლარი.

 სამსახურის მიერ მომზადდა წერილები სხვადასხვა სამინისტროებში გასაგზავნად. საანგარიშო პერიოდში შემოვიდა 1367 განცხადება, რომელთა უმეტესობა მოითხოვდა ადგილზე მისვლასა და საკითხის დეტალურად შესწავლას. ინფრასტრუქტურის, სივრცითი მოწყობის, არქიტექტურის, მშენებლობის და ძეგლთა დაცვის განყოფილების თანამშრომლები აღნიშნულ პერიოდში მონაწილეობას ღებულობდნენ ინფრასტრუქტურული პროექტების ინსპექტირებაში, სამუშაოების მიღებასა და სამსახურებრივად დაკისრებული სხვა მოვალეობების შესრულებაში.

 მიმდინარე წელს რეგიონალური განვითარების ფონდიდან დაფინანსდა 23 პროექტი სიღნაღის მუნიციპალიტეტის ქალაქებსა და სოფლებში:

 გზის საფარის რეაბილიტაცია : სოფ. ბოდბისხევში („კუსრაანთ უბნის“ გზა) სოფ. ანაგაში („გალავნის“ უბნის გზა) და სოფ. ვაქირში („გარაჟების“ უბანი„ნადაანთ“ უბანი და „ხევის“ უბნების გზები) სოფ. ბოდბეში (მანგოანების უბნის გზა) ქ. წნორში (სიღნაღის ქუჩა, დოდაშვილის ქუჩა, თამარ მეფის ქუჩა, რუსთაველის ქუჩა) სოფ. ჯუგაანში (ქვესადგურის გზა), სოფ. ქვემო მაღაროში (ტარზოს უბნის გზა), სოფ. ძველი ანაგა ( შიდასაუბნო გზების მოასფალტების პირველი და მეორე ეტაპი), სოფ. საქობო (თამარ მეფისა და ახმეტელის ქუჩები), სოფ. ნუკრიანი (ჭოტორის უბნის გზა) და სიღნაღი-წნორის ს/გზიდან წმინდა ნინოს წყაროსთან მისასვლელი ს/გზის რეაბილიტაცია.

სანიაღვრე სისტემები მოეწყობა: სოფ ჯუგაანში(ხალას უბანში), სოფ. ქვემო მაჩხაანში (ფანიანის დასახლებაში), სოფ. ვაქირში (ხუთმილა წყალთან).

გაბიონები: ქვის ნაპირსამაგრი გაბიონი მოეწყობა სოფ. ანაგაში (მთავარანგელოზის ხევზე). წყალმომარაგება: სოფ, ქვემო მაჩხაანში ჭაბურღილის მოწყობა.

სკვერების კეთილმოწყობა: ქ. სიღნაღში არსებული სკვერის (ბულვარის) რეაბილიტაცია.

სპორტული ინფრასტრუქტურა: სოფ. ბოდბისხევში მინი სპორტული მოედნის მოწყობა და მთის ფონდის დაფინანსებით სოფ ზემო მაღაროში მინი სპორტული მოედნის მოწყობა. რეგიონული განვითარების ფონდით დაფინანსებული პროექტების ჯამურმა ღირებულებამ შეადგინა8 686 650 ლარი.(იხ. დანართი 1). მთის ფონდის დაფინანსებამ შეადგინა 89 111 ლარი.

ამ ეტაპზე 7 პროექტზე სამუშაოები დასრულებულია, დანარჩენ პროექტებზე სამუშაოები მიმდინარეობს.

2020 წლის ადგილობრივი ბიუჯეტით განხორციელდა სიღნაღის მუნიციპალიტეტის ადმინისტრაციული შენობის ნაწილობრივი სარეაბილიტაციო სამუშაოები 31159 ლარის ღირებულების სამუშაოები (იხ. დანართი 3). ამ ეტაპზე სამუშაოები დასრულებულია.

 2020 წელს დაიგეგმა სიღნაღის მუნიციპალიტეტის საჯარო სკოლების რეაბილიტაცია, რომლის ღირებულებამ შეადგინა 480 000 ლარი (იხ. დანართი 4). რეაბილიტაცია ჩაუტარდა ქ. სიღნაღის და სოფ. ვაქირის სკოლას, რომელის სამუშაოებიც ამ ეტაპზე მიმდინარეობს, ხოლო 5 საჯარო სკოლაში განხორციელდა სველი წერტილების რეაბილიტაცია (სოფ. ხორნაბუჯი, სოფ. ხირსა, სოფ. ანაგა, ქ. წნორი და სოფ. ქვ. მაჩხაანი).

 2020 წელს დაიგეგმა სოფლის მხარდაჭერის პროგრამა. სიღნაღის მერიას ცენტრალური ბიუჯეტიდან გამოეყო 340 000 ლარი. რითიც სოფლებში ძირითადად შესრულდა გარე განათების ქსელების მშენებლობა, სკვერების მშენებლობა-კეთილმოწყობა. ამ ეტაპზე გარე განათების მოწყობის სამუშაოები დასრულებულია. მიმდინარეობს სკვერების რეაბილიტაცია (სოფ. ვაქირი, საქობო, მაშნაარი). სოფ. ერისიმედში მოეწყობა წყალსადენი სისტემების რეაბილიტაცია (იხ. დანართი 6).

ახალი კორონა ვირუსის გავრცელების პრევენციის მიზნით 2020 წელს დაიგეგმა სიღნაღის მუნიციპალიტეტის საბავშვო ბაღებში, სველი წერტილების, სამზარეულოების და პროდუქტის შესანახი საკუჭნაოების რეაბილიტაცია. სულ 8 საბავშვო ბაღში (ქ. სიღნაღის, ქ. წნორის, სოფ. ტიბაანის, სოფ. მაშნაარის, სოფ. ხირსის, სოფ. ხორნაბუჯის, სოფ. ნუკრიანის #18 და #20 საბავშვო ბაღები) . ამ ეტაპზე სარეაბილიტაციო სამუშაოები დასრულებულია. სამუშაოების ღირებულებამ შეადგინა 68 000 ლარი.

**პანდემიამ სამსახურების გეგმა - გრაფიკზეც იმოქმედა.**

**იურიდიული სამსახური**

სიღნაღის მუნიციპალიტეტის მერიის იურიდიული სამსახურის სამართლებრივი უზრუნველყოფის განყოფილება 2020 წლის 01 იანვრიდან უზრუნველყოფს მერის, მერის მოადგილეების, მერიის სტრუქტურული ერთეულების უფროსებისა და თანამშრომლების, მერის წარმომადგენლების სამართლებრივი მომსახურება - კონკულტირებას საქართველოს კანონმდებლობასთან მიმართებაში.

2020 წლის თებერვლის თვიდან საქართველოში ახალი კორონავირუსის გავრცელებასთან დაკავშირებით მერია გადავიდა დისტანციურ მუშაობაზე.

 განყოფილებამ 9 თვის განმავლობაში მოამზადა 150 კორესპონდენციაზე პასუხი, მერის ბრძანების 72 პროექტი, კომისიისა და სამუშაო ჯგუფების შექმნის და მასში ცვლილებების შეტანის, თანამშრომელთა საწვავით უზრუნველყოფის, საკვალიფიკაციო მოთხოვნების დამტკიცების, ფინანსური აუდიტის ჩატარების, სამხედრო აღრიცხვის და გაწვევის საშემოდგომო და საგაზაფხულო კომისიის შექმნის, რეზერვისტების რეზერვში ჩარიცხვის, პირველადი სამხედრო არღიცხვაზე აყვანის, მაღალმთიანი სტატუსის მინიჭების, შეჩერებისა და შეწყვეტის შესახებ მერის ბრძანების 35 პროექტი, სტატუსის შეწყვეტის 181 ბრძანების პროექტი, გასცა საჯარო ინფორმაცია „ზოგადი ადმინისტრაციული კოდექსის“ მე-40 მუხლის მოთხოვნათა დაცვით 51 მოთხოვნაზე, მონაწილეობა მიიღეს მერიის კომისიების მუშაობაში (სატენდერო კომისია, საპრივატიზაციო კომისია, სააუქცონო კომისია, მაღალმთიან საკითხებზე მომუშავე საბჭოს მუშაობიაში, თვითნებურად დაკავებუ ლმიწაზე საკუთრებისუფლების აღიარების კომისია,შშმ პირთასაბჭო), შეადგინეს კომისიის ოქმები, დაიცვეს მერიის ინტერესები სხვადასხვა ინსტანციის სასამართლოში.

განყოფილებამ ასევე მომაზადა სიღნაღის მუნიციპალიტეტის საკრებულოს ნორმატიული აქტების (დადგენილების)პროექტი მერიის დებულებაში და მერიის შიდა აუდიტის სამსახურის დებულებაში ცვლილებების შეტანის თაობაზე.

 აღსრულების ეროვნულ ბიუროში გადაგზავნილია სიღნაღის რაიონული სასამართლოს გადაწყვეტილებები და სააღსრულებო ფურცლები გიორგი ბერიაშვილის (სიღნაღის რაიონულმა სასამართლომ მერიის ორი სარჩელი დააკმაყოფილა და გიორგი ბერიაშვილს მერიის სასარგებლოდ დააკისრა გადაუხდელი საიჯარო ქირა და პირგასამტეხლო), გოჩა ჯანყარაშვილის და რამაზ პოპიაშვილის მიმართ.

 ასევე განყოფილებამ მოამზადა კახეთის პრობაციის ბიუროს წერილებზე პასუხი და 15 მსჯავრდებულს სისხლის სამართლის კოდექსის 44-ე მუხლის (დამატებითი სასჯელის სახედ შეფარდებული ჰქონდათ საზოგადოებრივი სასარგებლო შრომა) შესაბამისად მოახდევინა მათთვის სასამართლო განაჩენით დადგენილი საზოგადოებრივად სასარგებლო შრომა.

 ზედამხედველობისა და ადგილობრივი გადასახადების ადმინისტრირების განყოფილება დებულების შესაბამისად, კომპეტენციის ფარგლებში ასრულებდა სხვადასხვა სახის სამუშაოებს: განყოფილების სპეციალისტებმა შეისწავლეს და მოახდინეს შესაბამისი რეაგირება სამეზობლო დავებზე, მოქალაქეთა განცხადებებსა და სხვადასხვა უწყებიდან შემოსულ წერილებზე. ახორციელებდნენ კონტროლს სიღნაღის მუნიციპალიტეტის საკრებულოსა და მერის მიერ მიღებულ გადაწყვეტილებების შესრულებაზე, მშენებარე შენობა-ნაგებობებზე მშენებლობის დაწყებიდან დასრულებამდე, ფიზიკური და იურიდიული პირების მიერ მუნიციპალიტეტის ტერიტორიაზე გარე იერსახის, კეთილმოწყობის და მიწათსარგებლობის წესების, სანიტარული ნორმების, გარემოს და ბუნებრივი რესურსების დაცვაზე. კოორდინირებულად მუშაობდნენ ეკონომიკისა და ინფრასტრუქტურის სამსახურის თანამშრომლებთან ერთად. ახდენდნენ რეაგირებას ფიზიკური და იურიდიული პირების მიერ ადმინისტრაციულ სამართალდარღვევათა და ნარჩენების მართვის კოდექსების დარღვევის ფაქტებზე.

 განყოფილებამ შეადგინა 9 სამართალდარღვევის ფაქტზე სამართალდარღვევის ოქმები (ბიუჯეტში სამართალდამრღვევებისგან გადახდილ იქნა 17800 ლარი).

ქვეყანაში არსებული მდგომარეობიდან გამომდინარე განყოფილება ცდილობდა ემუშავა სამართალდარღვევების პრევენციაზე და ამას გარკვეულწილად ახრეხებდნენ კიდეც.

განყოფილების თანამშრომლები მონაწილეობდნენ სიღნაღის მუნიციპალიტეტის მერიის მიერ გამოცხადებულ საპრივატიზაციო და აუქციონების კომისიებში, ტექნიკური ზედამხედველობის ჯგუფის წევრებთან ერთად ახორციელებდნენ სიღნაღის მუნიციპალიტეტის მერიაში გამოცხადებულ ტენდერებში გამარჯვებულ ფიზიკურ თუ იურიდიულ პირებთან დადებული ხელშეკრულების პირობების შესრულებაზ ეკონტროლს, ზედამხედველობას და ობიექტის მიღება-ჩაბარებას. ასევე მუდმივ მონიტორიგს უწევდნენ მუნიციპალიტეტის მასშტაბით მიმდინარე ინფრასტრუქტურული სამუშაოების შესრულებას.

განყოფილება თავისი საქმიანობით ეხმარებოდა მუნიციპალიტეტის ტერიტორიაზე მცხოვრებ მოქალაქეებს სხვადასხვა სახის პრობლემების მოგვარებაში: როგორიცა ასამეზობლო დავები, საჩივრები კერძო და იურიდიულ პირებზე, თხოვნა პრობლემების მოგვარებაზე.

**შიდა აუდიტის სამსახური**

 მიმდინარე წელს შიდა აუდიტის სამსახურის მუშაობის სტილი ნაწილობრივ შეიცვალა. კერძოდ, საქართველოს ფინანსთა სამინისტროს ჰარმონიზაციის ცენტრისა და სახელმწიფო აუდიტის სამსახურის რეკომენდაციების გათვალისწინებით, შესამოწმებელ ობიექტებში შემოწმების ძირითად სახედ განისაზღვრა -შესაბამისობის აუდიტი. მიმდინარე წელს შესამოწმებელი 9 ობიექტიდან შესაბამისობის აუდიტი დაიგეგმა 6 ობიექტში, ხოლო ფინანსური აუდიტი -3 ობიექტში.

 დღეის მდგომარეობით კოვიდ-19-ის პანდემიის გამო, რადგან შესამოწმებელი ობიექტების უმეტესობა ძირითადად გადასული არიან მუშაობის ონლაინ რეჟიმში აუდიტის სუბიექტისთვის დროულად ვერ ხერხდება საბუღალტრო და სხვა დოკუმენტების წარდგენა. ამის გამო შიდა აუდიტის სამსახურმა შემოწმება დაასრულა 2 ობიექტზე, ხოლო 4 ობიექტზე მიმდინარეობს აუდიტორული შემოწმება, რომლების დასრულების ეტაპზეა.

**ეკონომიკის სამსახური**

ეკონომიკის სამსახურის საქმიანობა მუნიციპალიტეტის მდგრადი განვითრებისთვის მნიშვნელოვანი ფაქტორია.

2020 წლის 1 იანვრიდან 1ოქტომბრამდე ამ სამსახურმა გარკვეული მუშაობა გასწია მის წინაშე მდგარი ამოცანების გადაწყვეტის მიზნით. კერძოდ:

1. ქონების მართვისა და მატერიალურ ტექნიკური უზრუნველყოფის განყოფილების ხაზით

აღნიშნულ პერიოდში მუნიციპალიტეტის საკუთრებაში დარეგისტრირდა 9 ობიექტი:

1. სოფ. ჯუგაანში (ერისიმედი) 11 კვ.მ არასასოფლო-სამეურნეო დანიშნულების მიწის ნაკვეთი (ჭაბურღილი)ს/კ: 56.24.41.669
2. სოფ. ქვ. მაღაროში 153 კვ.მ არასასოფლო-სამეურნეო დანიშნულების მიწის ნაკვეთი (წყლის ავზი) ს/კ : 56.11.42.313
3. სოფ. ძვ. ანაგაში 11989.83 მ გარე განათების საჰაერო ელექტრო გადამცემი ხაზი. ს/კ : 56.00.441
4. ქ. წნორში მდებარე 138 კვ.მ არასასოფლო-სამეურნეო დანიშნულების მიწის ნაკვეთი ჭაბურღილი და წყლის ავზი. ს/კ : 56.04.55.243
5. ქ. სიღნაღში, კოსტავას ქ. N10-ში მდებარე 484 კვ.მ არასასოფლო-სამეურნეო დანიშნულების მიწის ნაკვეთი. (ქორწინების სახლის მიმდებარე ტერიტორია .ს/კ : 56.14.42.552
6. სოფ. ქვ. მაჩხაანში მდებარე 766 კვ.მ არასასოფლო-სამეურნეო მიწის ნაკვეთი. ს/კ : 56.09.41.080
7. სოფ. ბოდბისხევში მდებარე 570 კვ.მ არასასოფლო-სამეურნეო დანიშნულების მიწის ნაკვეთი, მასზე განთავსებული N1 და N2 შენობა ნაგებობეით. ს/კ : 56.05.48.313(ირ. ევდოშვილის მუზეუმი)
8. სოფ. ქვ. მაღაროში მდებარე 2 კვ.მ არასასოფლო-სამეურნეო დანიშნულების მიწის ნაკვეთი (ჭაბურღილი) ს/კ : 56.11.42.323
9. ქ. სიღნაღში, გორგასლის ქუჩის მიმდებარედ მდებარე 150 კვ.მ. ფართობის არასასოფლო-სამეურნეო დანიშნულების მიწის ნაკვეთი ს/კ №56.14.41.543.

 აღნიშნულ პერიოდში პრივატიზების მიზნით გამოცხადდა 9 აუქციონი. მათ შორის:

1. ქ. სიღნაღში, ლოლაშვილის ქ.N 6 ში მდებარე შენობის პირველ და მეორე სართულზე 692.8 კვ.მ ფართი. ს/კ : 56.14.41.130, 3-ჯერ.
2. ქ. სიღნაღში, დ. აღმაშენებლის ქუჩაზე მდებარე შენობაში 145.97 კვ.მ ფართობის 7 ოთახი. ს/კ: 56.14.14.131.01/500, 3-ჯერ.
3. სოფ. ბოდბისხევში 5338 კვ.მ არასასოფლო-სამეურნეო მიწის ნაკვეთი და მასზე განთავსებული 534 კვ.მ შენობა-ნეგებობა. ს/კ : 56.05.59.273, 3-ჯერ.

აუქციონის შედეგად გასხვისდა 3 ობიექტი, ჯამურად 526 000 ლარის საფასურით, კერძოდ:

 1. ქ. სიღნაღში ლოლაშვილის ქ. #6-ში მდებარე შენობის პირველ და მეორე სართულზე მდებარე 692.8 კვ.მ ფართის მასზე წილობრივად დამაგრებული არასასოფლო-სამეურნეო დანიშნულების მიწის ნაკვეთის პრივატიზება ს/კ: 56.14.41.130 პრივატიზებულია 375000 ლარად.

 2. ქ. სიღნაღში, დ. აღმაშენებლის ქუჩაზე მდებარე შენობის პირველ სართულზე არსებული 145.97 კვ.მ ფართობის 7 ოთახი მასზე წილობრივად დამაგრებული 73.34 კვ.მ ფართის არასასოფლო-სამეირნეო დანიშნულების მიწის ნაკვეთით. ს/კ: 56.14.41.131.01/500 პრივატიზებილია 83000 ლარად.

 3. სოფ. ბოდბისხევში მდებარე 5338 კვ.მ ფართობის არასასოფლო-სამეურნეო დანიშნულების მიწის ნაკვეთი და მასზე განთვსებული 534კვ.მ შენობა-ნაგებობა. ს/კ: 56.05.59.273. პრივატიზებულია 68000 ლარად.

 გასული წლის ანალოგიურ პერიოდში აუქციონის წესით პრივატიზებული ობიექტების საფასური ჯამურად შეადგენდა 170880 ლარს.

 საანგარიშო პერიოდში გაფორმდა იჯარის 10 (მ.შ 5 აუქციონის საფუძველზე), თხოვების 3 დაუსასყიდლო უზუფრუქტის 2 ხელშეკრულება, ხოლო მოიჯარეების მოთხოვნის საფუძველზე შეწყდა იჯარის ხუთი ხელშეკრულება. 2019 წელს ამავე პერიოდში გაფორმდა იჯარის 10, თხოვების 2 და უსასყიდლო უზურფრუქტის 3 ხელშეკრულება, ხოლო გაუქმდა იჯარის 3 ხელშეკრულება.

 2020 წლის 1 იანვრიდან 2020 წლის 1 ოქტომბრამდე იჯარის ქირის გადასახადებიდან უნდა შემოსულიყო 60970.76 ლ, ფაქტობრივად შემოვიდა - 74215.84 ლ. (2019 წლის 1 იანვრიდან 1 ოქტომბრამდე უნდა შემოსულიყო 42461.27 ლ და ფაქტობრივად შემოვიდა 48231.03 ლ)

 2020 წლის 30 სექტემბრის მდგომარეობით მოქმედებს იჯარის 50 ხელშეკრულება.

 მომზადდა I, II და III კვარტალის სტატისტიკური ანგარიში 9 თვეში მშენებლობაზე გაცემული ნებართვების, დამთავრებული და დაუმთავრებელი მშენებლობების შესახებ.

საანგარიშო პერიოდში განხორციელდა მერიის სამსახურებისა დატერიტორიული ორგანოების საკანცელარიო საქონლით მომარაგება დაგანაწილება ბიუჯეტით დაგეგმილ ასიგნებათა ფარგლებში. მიღებული და განაწილებულია 2888 ლარის საკანცელარიო საქონელი. სატრანსპორტო საშუალებებისთვის მარაგნაწილების შეძენის მიზნით გახარჯულია 10924 ლარი. შეძენილია 4950 ლარის ავეჯი.

 9 თვეში მაგთიკომის სატელეკომუნიკაციო მომსახურების ხარჯმა შეადგინა 3175.32 ლარს.

 ამავე პერიოდში გახარჯულია 45891.8 ლიტრი სუპერის მარკის საწვავი.( იანვარი-5082.91 ლიტრი, თებერვალი-5103.39 ლიტრი, მარტი - 5281.37 ლიტრი, აპრილი - 4799.96, მაისი- 4878.62, ივნისი - 5051.12 , ივლისი -5175.53, აგვისტო - 5192.58 და სექტემბერი - 5326.32 ლიტრი. ასევე გახარჯულია 4845.61 ლიტრი დიზელი (იანვარი-345ლიტრი, თებერვალი-585.01 ლიტრი, მარტი- 534.99 ლიტრი, აპრილი- 629.32 ლიტრი, მაისი-705.01 ლიტრი, ივნისი-680.70, ივლისი - 415, აგვისტო - 360 და სექტემბერი - 590.58 ლიტრი). ხორციელდებოდა, მომწოდებლებთან გაფორმებული ხელშეკრულების საფუძველზე სხვადასხვა მომსახურეობის (კარტრიჯების შეძენა და დატუმბვა, კომპიუტერული აქსესუარების შეძენა და მომსახურეობა) აღრიცხვა და მისი განაწილების კონტროლი.

**შესყიდვების განყოფილების ხაზით**

მუნიციპალიტეტის მერიის მიერ გამოცხადდა 70 ელექტრონული ტენდერი აუქციონის გარეშე. არშედგა 18 ტენდერი, შეწყვეტილია სატენდერო კომისიის გადაწყვეტილებით 2 ტენდერი, უარყოფითი შედეგით დასრულდა 2 ტენდერი. შესაბამისად, კანონიდან გამომდინარე ჩატარდა სატენდერო კომისიის სხდომები, მომზადდა სატენდერო დოკუმენტაციები. ბიუჯეტში ცვლილებიდან გამომდინარე კორექტირება განხორციელდა შესყიდვის გეგმაში.

შესყიდვის საშუალებებია: ელექტრონული ტენდერი, და გამარტივებული შესყიდვა. ელექტრონული სახელმწიფო შესყიდვა ხორციელდება კონკურსის, ელექტრონული ტენდერისა და კონსოლიდირებული ტენდერის საშუალებით.

აღნიშნული პერიოდის განმავლობაში გაფორმდა 104 ხელშეკრულება სახელმწიფო შესყიდვების შესახებ. საქართველოს მთავრობის გადაწყვეტილებით შესაძლებელია შესყიდვის ერთგვაროვანი ობიექტების შესასყიდად განისაზღვროს კონსოლიდირებული ტენდერის ჩატარება. 2020 წლის 9 თვის განმავლობაში კონსოლიდირებული ტენდერის ფარგლებში სიღნაღის მუნიციპალიტეტმა ხელშეკრულება გააფორმა საწვავის, საბურავების, კომპიუტერული ტექნიკის , სატელეფონო მომსახურების და საწერი ქაღალდის შესყიდვაზე .

გადაუდებელი აუცილებლობით სახელმწიფო შესყიდვების სააგენტოს ნებართვის საფუძელზე შესყიდვა განხორციელდა და ხელშეკრულება გაფორმდა სიღნაღის მუნიციპალიტეტის მარტოხელა პენსიონებისა და სოციალურად შეჭირვებული 500 ოჯახისთვის სხვადასხვა საკვები პროდუქრების შესყიდვა თანმდევი მომსახურებით (ტრანსპორტირებით), შპს ,,ფუდსერვისი’’, თანხით 21526 ლარი, სიღნაღის მუნიციპალიტეტის სააღმზრდელო დაწესებულების 1105 აღსაზრდელებისათვის სხვადასხვა სახის საკვები პროდუქტების მიწოდება, შპს ,,ფუდსერვისი’’ თანხით 36920 ლარი, სიღნაღის მუნიციპალიტეტის მერიის ბალანსზე რიცხული ორი ავტომანქანა მერსედეს ბენცის მარაგნაწილებისა და საცხებ-საპოხი მასალების შეძენა შპს ,,პარტნიორი’’ 1120 ლარი

ხაზინის მიერ განხორციელებული ჩარიცხვების შემდეგ, თითოეული ხელშეკრულების ფარგლებში მოხდა შესაბამისი დოკუმენტაციის ატვირთვა სისტემის საშუალებით და სტატუსის მინიჭება.

**ტურიზმის, საგარეო ურთიერთობის და საერთაშორისო პროექტების განყოფილების ხაზით**

 პანდემიამდე, 10 მარტის ჩათვლით სიღნაღის ტურიზმის საინფორმაციო ცენტრმა კონსულტაცია გაუწია 357 ვიზიტორს. ონლაინ სივრცეში აქტიურად მიმდინარეობდა სიღნაღის ტურისტული ობიექტების და სიახლეების პოპულარიზაცია.

 2020 წლის 11 მარტს ჩატარდა ა (ა)იპ კახეთის დანიშნულების მართვის ორგანიზაციის DMO Visit Kakheti - ის მუნიციპალური სამუშაო შეხვედრა, შეხვედრას ესწრებოდნენ სამუშაო ჯგუფის წევრები კახეთის რეგიონის 5 მუნიციპალიტეტიდან. (თელავი, ყვარელი, ლაგოდეხი, საგარეჯო, სიღნაღი). სამუშაო პროცესის დღის წესრიგი წარმოდგენილი იყო შემდეგი სახით: კვარტლური ბიულეტენი და მის შედგენაში მუნიციპალიტეტების ჩართულობა; კახეთის ახალი ბროშურის პრეზენტაცია და მუნიციპალიტეტების საიმიჯო ბროშურების მომზადებაში ჯგუფის წევრების ჩართულობა - კონსულტაციის გზით; საფესტივალო კალენდარი; თანამშრომლობითი ფესტივალების სცენარების დამუშავების განხილვა; კახეთის ახალი ბროშურის პრეზენტაცია. აგრეთვე, აღნიშნული შეხვედრის დროს, მუნიციპალიტეტების წარმომადგენლებს გადაეცათ საფესტივალო სცენარის განაცხადი, რომელიც წარმოადგენს DMO Visit Kakheti - სა და მუნიციპალიტეტის მიერ ერთობლივად ჩასატარებელი ფესტივალების ეფექტური დაგეგმვის მექანიზმს.

 განყოფილების თანამშრომლებმა მონაწილეობა მიიღეს ივ. ჯავახიშვილის სახელობის თსუ-ს მიერ ორგანიზებულ კვლევაში „რელიგიური ტურიზმი“.

 გარკვეული მუშაობა იქნა გაწეული 15 ივნისიდან შიდა ტურიზმის, ხოლო 1 ივლისიდან საგარეო ტურიზმის აღდგენის პირობებში ჯანდაცვის სამინისტროს რეკომედაციების შესაბამისად მოსამზადებლად ტურიზმთან დაკავშირებული სექტორის ინფორმირების მიზნით.

 **სიღნაღის მუნიციპალიტეტის სამხედრო აღრიცხვის გაწვევის და**

 **მობილიზაციის სამსახური**

როგორც უკვე მოგახსენეთ, ამ სამსახურის თანამშრომლები მაქსიმალურად იყვნენ და დღესაც არიან ჩართული პანდემიასთნ ბრძოლაში, თუმცა, ამის მიუხედავად 2020 წლის პირველი 9 თვის განმავლობაში სიღნაღის მუნიციპალიტეტის სამხედრო აღრიცხვის გაწვევის და მობილიზაციის სამსახურში პირველად სამხედრო აღრიცხვაზე აყვანილ იქნა 2003 წელს დაბადებული 114 ჭაბუკი.

 2020 წლის პირველი 9 თვის განმავლობაში სიღნაღის მუნიციპალიტეტის ტერიტორიაზე მოხდა107 შეტყობინების (უწყების) დარიგება, მოხდა 68 გამოცხადებული წვევამდელის შესწავლა და შერჩევა. კომისიამ შეარჩია 26 წვევამდელი რომელთა ტრანსპორტირება მოხდა ქ, თბილისში შემკრებ გამანაწილებელ პუნქტზე. აქედან 13 წვევამდელი ჩაირიცხა სამხედრო სამსახურში, 12 წვევამდელი დაწუნებულია სამხედრო სამსახურისთვის,4 წვევამდელს მიეცა გადავადება 1 წლით . 2 წვევამდელი გაიგზავნა გამოკვლევაზე.

 18 წვევამდელი მიკუთვნა კატეგორიას რომლებსაც კანონით არ ეკუთვნოდათ სავალდებულო სამსახურში გაწვევა (დედისერთები, ცოლშვილიანები, სტუდენტები, გადაიხადა მოსაკრებელი 2000 ლარი) მიეცათ გადავადება. 7 წვევამდელი გახდა შეზღუდულად ვარგისი სამხედრო სამსახურისთვის.

 სამხედრო აღრიცხვაზე აყვანილ იქნა 77 წვევამდელი რომლებსაც შეუსრულდა 27წელი.

 44 წვევამდელს მიეცა დროებითი სამხედრო მოწმობა . (სამხედრო ბილეთის შემცვლელი)

 105 წვევამდელზე გაიცა წვევამდელის სამხედრო სააღრიცხვო მოწმობა (პრიპისნოი)

 პირველი 9 თვის მანძილზე მოხდა ჯარიდან დათხოვნილი 32 რეზერვისტის სამხედრო აღრიცხვაზე აყვანა.

 შესაბამისი მიზეზების გამო აღრიცხვიდან მოიხსნა 17 რეზერვისტი.

ეს გახლავთ ძირითადი, რაც მინდოდა თქვენთვის მომეხსენებინა, ამას გარდა სხვა არსებულ თუ მოგვარებულ პრობლებსა და გამოწვევებზე ვმუშაობთ, თუმცა, ამ ეტაპზე ყველას ყურადღება ისევ და ისევ ჩვენი მოსახლეობის ჯანმრთელობის დაცვა, მათი სოციალურ-ეკონომიური მდგომარეობის შეძლებისდაგვარად გაუმჯობესაებაა.

ყველას კიდევ ერთხელ გიხდით მადლობას გვერდში დგომისთვის. ჯანმრთელობას და მშვიდობიან ხვალინდელ დღეს გისურვებთ!